Gandia inicia el proceso para ejecutar las obras de rehabilitación del 2% cultural en el Palacio Ducal
09 gener 2025

## Gandia inicia el proceso para ejecutar las obras de rehabilitación del 2% cultural en el Palacio Ducal09 gener 2025Última actualització: 09 gener 2025

![](../gestion/img/d0ca4f7e84be563f2a207152e202fc3512af30ba9a1643cbe3b386e912d8d5cc.jpg)  
  

L'alcalde de Gandia, **José Manuel Prieto**, ha presidit aquest matí una nova reunió del Patronat del Palau Ducal. L'únic punt de l'ordre del dia ha sigut l'acceptació de la subvenció d'1.091.208,87 euros que s'emmarca en el Programa del 2% Cultural del Ministeri de Transports i Mobilitat Sostenible i el Ministeri d'Habitatge i Agenda Urbana.

Aquest acord serà traslladat ara a la Direcció General d'Agenda Urbana i Arquitectura amb la finalitat de resoldre definitivament l'expedient perquè s'inicie el procés per a la realització dels treballs.

Prieto, ha declarat que amb aquest nou tràmit “_ens acostem més a una intervenció que possibilitarà continuar posant en valor un dels monuments més emblemàtics de la nostra ciutat i d'Espany_a”, i ha incidit en el valor cultural i artístic de l'edifici i en la importància que aquestes actuacions tenen a l'hora de millorar les visites que es realitzen actualment.

La primera autoritat municipal també va voler posar en valor que aquesta nova actuació ha sigut possible gràcies a l'“_ambició d'un govern i un cos tècnic municipal que treballa diàriament per a arribar a subvencions que són claus per al patrimoni, la cultura i el turisme de Gandia_".

  
Concretament, l'actuació permetrà quatre accions:

1.- Intervindre en els més de 150 metres quadrats del Saló de Corones, tant en el sòl com en les bigues de fusta, el sostre de la sala i la seua terrassa per a enfortir l'estructura existent.

2.- Millorar l'estat actual de l'escala del Pati d'Armes que hui presenta problemes tant en la fusta com als tulells que formen els esglaons i la coberta de la mateixa que presenta problemes estructurals i ha estat apuntalada.

3.- Millorar l'estat de l'antic gabinet del Duc, hui convertit en capella i que pateix una deformació en la zona central de la sala en el paviment.

4.- Derrocar el mur existent entre els carrers Jesuïtes i Carmelites, que permetrà la creació d'una nova plaça per al gaudi de la ciutadania alhora que es posa en valor aquesta part de la façana de l'edifici històric.

[Twittear](https://twitter.com/share)